CELEX: 62010FN0122
Language: lt
Date: 2010-11-19 00:00:00
Title: Byla F-122/10: 2010 m. lapkričio 19 d. pareikštas ieškinys byloje Cocchi ir Falcione prieš Komisiją

26.2.2011   
            
            
               LT
            
            
               Europos Sąjungos oficialusis leidinys
            
            
               C 63/34
            
         2010 m. lapkričio 19 d. pareikštas ieškinys byloje Cocchi ir Falcione prieš Komisiją
   
   (Byla F-122/10)
   2011/C 63/62
   Proceso kalba: prancūzų
   
      Šalys
   
   
      Ieškovai: Giorgio Cocchi (Wezembeek-Oppem, Belgija) ir Nicola Falcione (Briuselis, Belgija), atstovaujami advokatų S. Orlandi ir J.-N. Louis
   
      Atsakovė: Europos Komisija
   
      Ginčo dalykas bei aprašymas
   
   Sprendimo atšaukti ieškovų jau priimtą pasiūlymą dėl jų teisių į pensiją perkėlimo panaikinimas.
   
      Ieškovės reikalavimai
   
   
               —
            
            
               Panaikinti 2010 m. vasario 12 d. sprendimą, „kuriuo anuliuojamas“2009 m. rugsėjo 16 d. pasiūlymas dėl N. Falcione teisių į pensiją perkėlimo pagal Pareigūnų tarnybos nuostatų VIII priedo 11 straipsnio 2 dalį, kurį jis priėmė 2009 m. spalio 9 dieną.
            
         
               —
            
            
               Panaikinti 2010 m. vasario 23 d. sprendimą, „kuriuo anuliuojamas“2009 m. spalio 13 d. pasiūlymas dėl G. Cocchi teisių į pensiją perkėlimo pagal Pareigūnų tarnybos nuostatų VIII priedo 11 straipsnio 2 dalį, kurį jis priėmė 2009 m. lapkričio 10 dieną.
            
         
               —
            
            
               Priteisti iš atsakovės 200 000 eurų N. Falcione ir 50 000 eurų G. Cocchi.
            
         
               —
            
            
               Priteisti iš Europos Komisijos bylinėjimosi išlaidas.